section_heading: 6. sezona (2014./2015.)
paragraph_text: Vampiri i dalje ne mogu ući u Mystic Falls zbog čarolije Putnika, tako da su Elena i Caroline na koledžu s Alaricom koji je počeo tamo predavati. Svi su shrvani zbog smrti Damona i Bonnie te se svatko s time nosi na svoj način. Elena koristi vrstu vještičje trave pomoću koje halucinira da je s Damonom, Stefan se, nakon bezuspješnog traženja načina da vrate Damona i Bonnie, odseli u Savannu i radi kao automehaničar, jedino Caroline i dalje pokušava popraviti stanje. Matt i Jeremy jedini žive u Mystic Fallsu te se Matt priključuje zajednici zaštitnika grada, a Jeremy tuguje za Bonnie. Elena shvaća da je bol zbog gubitka Damona uništava te zatraži Alarica da joj izbriše vezu s Damonom iz pamćenja, što on i učini. U međuvremenu, Damon i Bonnie nisu mrtvi, već su zarobljeni u paralelnom napuštenom svijetu, gdje iznova proživljavaju jedan te isti dan 10.5.1994. Uskoro saznaju da je s njima i Kai, vještac za kojeg je napravljen taj svijet, kao kazna jer je pokušao ubiti svoju braću i sestre. Kai je bio dio plemena vještica "Gemini Coven", istog kojem pripadaju blizanci Liv i Luke, te Alaricova cura i Elenina profesorica Jo, za koje se ispostavi da su njegovi brat i sestre, a Jo je također njegova blizanka. Pleme funkcionira tako da se u vladajućoj obitelji vještica rađaju parovi blizanci koji kada dođu u određenu dob moraju odmjeriti snage u magiji, nakon čega se gubitnik spaja s pobjednikom, postaje jedna osoba i vođa plemena. S obzirom na to da je Kai zatočen, a Jo se odrekla svoje magije Luke i Liv trebaju odmjeriti snage. Bonnie, Damon i Kai planiraju bijeg iz svog svijeta, međutim sukobe se te Bonnie spasi Damona i zadržava Kai-a jer ga ne želi osloboditi. Povratkom u stvarni svijet Damon pokušava doprijeti do Elene jer ga se ona više ne sjeća i smisliti način kako da vrati Bonnie. Kai naudi Bonnie te uspijeva pobjeći iz svog zatvora. Povratkom u stvarni svijet počinje proganjati svoju obitelj te krasti njihovu magiju pa tako i usiše svu magiju u Mystic Fallsu koja ne dozvoljava vampirima da u njega uđu. Jo vraća svoju magiju i želi se sukobiti s Kai-em kako bi ga porazila, međutim Luke to učini umjesto nje. U međuvremenu Bonnie također uspijeva pobjeći iz zatvorskog svijeta te shvaća da ima još jedan zatvorski svijet iz 1903 godine u kojem je zatočena jedna žena. S obzirom na to da je Kai porazio Luke-a on počinje osjećati empatiju jer je Luke postao dio njega. Elizabeth Forbes saznaje da ima rak i da joj preostaje par mjeseci života. Svi joj pokušavaju pomoći, međutim čak joj ni vampirska krv ne olakšava muke. Caroline i Stefan se zbližavaju. Elizabeth umire, a Caroline iz tuge isključuje svoju humanost. Nanervirana što ju prijatelji stalno pokušavaju spasiti Caroline uspije natjerati Stefana da isključi svoju humanost te njih dvoje kreću u krvavi pohod. Damon shvati da je žena iz zatvorskog svijeta iz 1903 njegova majka Lily Salvatore te s Bonnie, Elenom i Kai-om kreće po nju kako bi im pomogla da vrate humanost Stefanu. Spašavaju Lily, a Kai-a ostavljaju u tom svijetu. Međutim, ona tamo nije bila sama te želi spasiti svoje prijatelje. Pomoću Lily vraćaju humanost Stefanu, koji onda pomaže Caroline da vrati svoju. Stefan i Damon otkrivaju da im je majka vampirica koja je svojevremeno bila koljačica te da je okupila novu obitelj vampira i vještica te heretika (kombinacija vampira i vještice) koja je bila toliko krvoločna da su ih vještice morale zatvoriti u poseban svijet. Lily želi spasiti svoju obitelj iz zatvorskog svijeta zbog čega dolazi u sukob sa sinovima. Bonnie je iz zatvorskog svijeta ponijela lijek za vampirizam te ga daje Damonu. Jo saznaje da je trudna te se ona i Alaric zaruče. Elena uzima lijek i ponovno postaje čovjek. Na vjenčanju Jo i Alarica upada Kai, ubije trudnu Jo i rani Elenu te ju poveže s Bonnie. Elena će spavati dok god Bonnie ne umre. Kai nudi Damonu da pusti Bonnie da umre da bi Elena živjela, međutim Damon spašava Bonnie i ubije Kaia. S Kai-em se vraća "vampirska obitelj heretika" od Lily te ubrzo započinju sukobi u Mystic Fallsu. Kako bi smirio situaciju Stefan prepušta grad hereticima i evakuira sve ljude iz njega.